ཆོས་རྗེའི་སྙུང་དེ་སྔར་མ་གསན་པ་དེར་སྙན་དུ་ཐོས། སྐུ་ཁམས་དྭངས་པ་དེ་ལ་དགའ་ཚོར་ཆེན་པོ་མཛད། ཤ་ཆང་
མང་པོ་ཁྱེར་ནས་ཚོགས་འཁོར་འབུལ་བ་མཛད་ནས་ཁྱེད་ལ་བྲམ་ཟེ་ཆེན་པོ་བྱོན་ནས་དབང་བསྐུར་ཟེར་བའི་གྲགས་
པ་ཆེན་པོ་བྱུང་། དེ་ཐུགས་ལ་བཏགས་གསུངས་ནས་ཚིག་གིས་བཏང་རག་མཛད། མདོར་ན་འཇིག་རྟེན་འདི་ན་
སློབ་དཔོན་བིཪྦ་པ་གྲགས་པ་ཆེ་སྟེ། དེ་བས་ཀྱང་ལྷག་པ་རྡོ་རྗེ་འཆང་ཆེན་པོར་གྱུར་གསུངས། དེས་ན་དེ་ལྟ་བུའི་ཚད་
མེད་པའི་སྙིང་རྗེ་དགོས་པས། དེ་ལས་སྐྱེས་པའི་བྱང་ཆུབ་ཀྱི་སེམས་སྐྱེས་པ་ཡིན་ཏེ། ལན་བརྒྱ་རྩ་ལ་སོགས་པ་ནན་
ཏན་ཆེན་པོ་བསྐྱེད་དགོས་པ་ཡིན་ཏེ། སྟོབས་སུ་གྱུར་ནས་སྐྱོན་ཐམས་ཅད་དག་ཅིང་ཡོན་ཏན་རྫོགས་པ་ཞིག་ཡོང་
བ་ཡིན། དེས་ན་དཀོན་མཆོག་གསུམ་ལ་སྐྱབས་སུ་འགྲོ་བ་དང་། ཉོན་མོངས་པ་སྤོང་བའི་ཚུལ་ཁྲིམས་དང་། ཚད་
མེད་པ་ལས་བྱུང་བའི་སྙིང་རྗེ། བྱང་ཆུབ་ཀྱི་སེམས་དང་། དབང་རྣམ་པར་དག་པ་ལས་བྱུང་བའི་བསྐྱེད་རྫོགས་རྣམ་པ་
གཉིས་དང་། ཆོས་བཞི་པོ་འདི་ལ་དུས་རྒྱུན་ཆད་མེད་པར་ཉམས་སུ་ལེན་པར་ཞུ། ༈སངས་རྒྱས་སྤྱན་ཆེན་པོའི་སྤྱན་
སྔར། དགེ་སློང་བསྟན་པས་སྨོན་ལམ་བཏབ་པ། བདག་ལ་ཉོན་མོངས་པ་འདོད་ཆགས་ཀྱི་༄༅། བསམ་པ་སྐད་
ཅིག་མ་གཅིག་སྐྱེས་ཀྱང་། བདག་མངོན་པར་རྫོགས་པ་འཚང་རྒྱ་བར་མ་གྱུར་ཅིགཞེ་སྡང་གཏི་མུག་ང་རྒྱལ་ཕྲག་
དོག་ཐམས་ཅད་འགྲེ། དེ་ལྟར་ཉམས་སུ་ལེན་པས་ཉོན་མོངས་པ་གང་གིས་ཀྱང་འཁྲུག་པར་མ་ནུས་པས། བླ་ན་མེད་
པའི་བྱང་ཆུབ་ཏུ་སངས་རྒྱས་པའི་དུས་ན། སངས་རྒྱས་མི་འཁྲུགས་པ་ཞེས་མཚན་གསོལ་བ་དེ་ལྟ་བུ་ཡིན།